**Балканска огърлица – проектът, който създава традиции и мостове между държавите**

**19.09.2017г. /вторник/**

11.00ч. Уъркшоп „БАЛКАНСКА ОГЪРЛИЦА 2017”, представяне на участниците и запознаване с регламент за изработка на огърлицата в бижутерската работилница на СУ „Никола Вапцаров”.

Всеки участник ще изработи два елемента от сребро, които ще бъдат сглобени в една огърлица. За първия елемент се предоставя плочка с размер 40х40 мм и ювелирен камък, който да бъде вграден, инкрустиран и украсен по идея на майстора. Вторият елемент с размер 40х60мм се изработва изцяло по идея на майстора. На всеки участник се предоставя: работно място в оборудвана бижутерска работилница, проект на огърлицата, необходимите пластина и тел от сребро, проба 925, ювелирен камък. Среброто, което се предоставя е дарение от КЦМ. По традиция изработената огърлица ще бъде дарена от РЗК-Пловдив на партньор , който ще се определи от УС.

11.00ч. – 18.00ч. – Демонстрации и базар на накити, изработени от различни материали. ул. Райко Даскалов(Старата Узун Чаршия.)

12.00 ч. -18.00 ч. – Изработване на „Балканска огърлица” в оборудвана бижутерска работилница в СУ „Н.Вапцаров”.

**20.09.2017г. /сряда/**

9.00ч. -12.30ч. - Изработване на „Балканска огърлица” в оборудвана бижутерска работилница в СУ „Н.Вапцаров” .

11.00ч.–18.00ч. - Демонстрации и базар на накити, изработени от различни материали. ул. Райко Даскалов(Старата Узун Чаршия).

13.00 ч. -15.00 ч. - Уъркшоп за изработване на накити – лектор от Германия, майстор Нана Престел - СУ „Никола Вапцаров”.

13.00 ч. -15.00 ч.- Уъркшоп за изработване на накити от различни материали – „Улица на занаятите” /ул. Стръмна 1А, 2 и 3/; Бакалова къща.

15.00ч. -18.00ч. - Изработване на „Балканска огърлица” в оборудвана бижутерска работилница в СУ „Н.Вапцаров” .

16.00ч. -18.00ч. - Уъркшоп „Българската забрадка като аксесоар от женския накит и начин на употреба” ул. Райко Даскалов / пред сградата на БНБ/. Ще бъдат представени забраждания и украси за глава от различни региони на България. Посетителите ще чуят беседа за начина на изработване, поводите по които се ползват, история, възникване, както и демонстрация на използването им . Желаещите дами, ще имат възможност да се забрадят и направят собствена снимка.

**21.09.2017 г. /четвъртък/**

9.00ч. -12.00ч. - Изработване на „Балканска огърлица” в оборудвана бижутерска работилница в СУ „Н.Вапцаров”.

12.30 ч. -14.30 ч. Уъркшоп по сребърен филигран - СУ „Н.Вапцаров” с лектор Катарина Дода.

11.00ч.–18.00ч. - Демонстрации и базар на накити, изработени от различни материали на ул. Райко Даскалов (Старата Узун Чаршия).

15.00ч. -17.00 ч. - ФИНАЛЕН ЕТАП от изработване на „Балканска огърлица”, сглобяване на готовите елементи на ул. Райко Даскалов / пред БНБ/.

19.30ч. – Майсторска вечер – представяне на сребърната огърлица, връчване на грамоти на участниците.

**22.09.2017 /петък/**

11.00 ч.–18.00 ч. - Демонстрации и базар на накити, изработени от различни материали на ул. Райко Даскалов (Старата Узун Чаршия)

*Вижте и програмата на Есенен панаир на занаятите – Пловдив 2017, който ще се проведе от 21 до 24 септември на ул. „Райко Даскалов“ /Малката главна, старата „Узун чаршия“/, като част от Празниците на Стария град.*

*Организатори: Регионална Занаятчииска Камара- Пловдив, Община Пловдив, ОП„Туризъм”, ОИ „Старинен Пловдив” и Регионален етнографски музей Пловдив.*

*Спомоществуватели: СОТ Брадърс, КЦМ Металургремонт 21, Група за народни танци "Китка" - гр.Раковски.*